Nettavisens fotballekspert mener det er flere interessante spillere uten kontrakt.

Nettavisen publiserte torsdag en oversikt over bosmanspillerne i Tippeligaen.



Se hele listen over gratisspillerne her.

Oversikten viser at det ikke er mangel på såkalte «gratisspillere» før neste sesong, og flere av spillerne har solide spillerkarrierer så langt.

For underholdningens skyld har vi satt opp en førsteellever med utgangspunkt i gratisspillerne, og laget er følgende:



Keeper:

Daniel Örlund

Forsvar:

Mounir Hamoud, Daniel Arnefjord, Jarl-André Storbæk, Emil Jonassen

Midtbane:

Magne Hoseth, Fredrik Ulvestad, Johan Andersson, Petter Vaagan Moen.

Angrep:

Herolind Shala, Frode Johnsen

Flust av kjente spillere, men Nettavisens fotballekspert Joacim Jonsson er likevel ikke veldig imponert når han får presentert elleveren.



- Det ser ok ut, men jeg synes det mangler litt tempo. Jeg er redd laget hadde blitt for tregt, og synes ikke det er komplementært godt nok. Ser vi på enkeltspillere, er det et bra lag med flere interessante spillere, sier Jonsson til Nettavisen.



- Hvilke av disse spillerne hadde du hentet hvis du var tippeligaleder?

- For meg som leder hadde det være mest interessant med de yngre spillerne som har potensial til å bli bedre. Derfor er Jonassen, Shala og Ulvestad mest interessante, men samtidig så må man se på balansen i laget og finne komplementære typer til de som allerede er i laget. Men uten slike utgangspunkt, så blir det de yngre, sier den svenske eksperten.



Om han kun fikk hente én av disse, hadde han sett til Sunnmøre.



- Fredrik Ulvestad. En moderne toveis midtbanespiller med bra fysikk. Er i en alder der han forstetter å utvikle seg, sier Jonsson.

- Helt til slutt: Hvordan hadde de gjort det en sesong i Tippeligaen?

- Jeg får vel være hyggelig og si at de hadde overlevd.

LES OGSÅ:



